ผมมีอาการเหงื่อออกในตอนกลางคืน.. พอผมหลับไปแต่แค่แปปเดียวก็สะดุ้งตื่นเพราะมีเหงื่อไหลค่อยข้างมากและมีอาการร้อนวูบวาบบริเวณหน้า หูและหน้าอก ก่อนที่จะนอนก็รู้สึกว่ามีอาการตัวร้อนด้วย ลุกไปฉี่บ่อย และหิวน้ำ อยากทราบว่าอาการอย่างนี้ผมเป็นโรคอะไร ที่กลัวที่สุดกลัวเป็นมะเร็งกับเอดส์ครับ
สวัสดีค่ะ อาการเหงื่อออกมากผิดปกติ อาจเกิดจากความบกพร่องของระบบประสาท ระดับฮอร์โมนที่ผิดปกติ การเจ็บป่วยต่าง ๆ หรืออาจเป็นผลข้างเคียงของยาบางชนิด การอยู่ในสภาพอากาศที่ร้อนชื้นจนเกินไป การออกกำลังกายหนัก เป็นต้นแนะนำสังเกตก่อนว่าเหงื่อออกมากโดยมีเหตุผลเช่นเรื่องอากาศหรือการออกแรงหรือไม่ หากเหงื่อออกแม้ไม่ได้ทำอะไร อันนี้อาจจะมีสาเหตุที่เป็นโรคเช่น โรคไทรอยด์เป็นพิษ อ้วน น้ำตาลในเลือดต่ำ เบาหวาน มะเร็งบางชนิดอย่างมะเร็งต่อมน้ำเหลือง หัวใจขาดเลือด หลอดเลือดสมองอุดตัน หรือ ผลข้างเคียงของยาบางชนิดได้แนะนำหยุดยาทุกชนิดที่ไม่จำเป็น งดการออกแรงหนัก อยู่ในที่ที่อากาศไม่ร้อนจัดและถ่ายเทได้ดี และหากอาการยังไม่ดีขึ้น เหงื่อออกแบบไม่มีสาเหตุอยู่ตลอด ควรไปพบแพทย์เพื่อตรวจหาสาเหตุเพิ่มเติมค่ะ